An Wikileaks sarong organisasyon internasyunal, namomogtak sa Sweden na nagpupublikar nin mga padarang anonimo asin mga sensitibong mga dokumento hale sa mga gobyerno asin iba pang mga kasararoan, mga pribadong namamanwaan, manta na ihinihilom ninda an kagpadara.  An websayt kaini, na pigbungsod kan 2006, pigpapadalagan kan  The Sunshine Pres. An kaburunyogan pighayag na an kagporoon kaini mga Intsik na mga dissident, na katuwang an mga peryodista, mga matematiko, asin mga kompanya sa teknolohiyang industriya haleng Amerika, Taiwan, Europa, Australya, asin Sur Aprika. Mga artikulo sa peryodiko asin an The New Yorker na magasin (Hunyo 7, 2010) pigtutukdo si Julian Assange, sarong Australyanong peryodista asin aktibista sa Internet, bilang iyo an pamayong direktor kaini.  Poon kan nabungsod ini, an websayt naghayag na nagtalubo an database kaini sobra sa 1,2  milyon na dokumento, manta an mga video kaining pinapasali sa internet iyo an nababantog na gayo. Nagguno ini nin mga premyo huli sa mga report niyang kontrobersyal.